མ་ཟད་འདི་འདྲའི་སྟོན་ཐོག་གི་འདུ་འཛོམས་རྒྱས་པོ་ཞིག་ནས་དམར་ཟས་སྤངས་ཏེ་དཀར་ཟས་ཁོ་ནར་རོལ་བ་དེས་མ་མཐའ་ཡང་ཚེ་སྲོག་ཅི་ཙམ་ལ་རང་དབང་དང་བདེ་སྐྱིད་སྟེར་ཡོད་པ་རེད།གཞན་གཉེན་ཐོག་གི་དམར་ཟས་ནི་ལྡབ་འགྱུར་གྱིས་ཉེས་དམིགས་ཆེ་བར་བཤད་ན།མི་བུ་ག་ཚོད་ཅིག་ལ་སྡིག་ཟས་ཀྱིས་མ་འབགས་པའི་དགེ་ཕན་བསྐྲུན་ཡོད་པ་རེད།འདི་འདྲའི་གནད་དོན་དང་ཁེ་ཕན་དག་ལ་ཞིབ་འདང་རེ་རྒྱག་ཚེ།ཁོ་བོས་ནི་ཡི་རང་དང་དགའ་བསུ་ཚད་མེད་ཞུ་འོས་པའི་ཆེས་རླབས་ཆེན་གྱི་བྱ་བཞག་ཅིག་ཏུ་མཐོང་བ་མ་ཚད།ད་དུང་ཉེ་འཁོར་གྱིས་གཙོས་པའི་ཡུལ་མི་དག་གིས་ཀྱང་འདི་འདྲའི་གཞན་འཚེ་དང་སྡིག་ཉེས་ཀྱིས་མ་གོས་པའི་དཀར་ཟས་ཀྱི་གཉེན་སྟོན་གཙང་མ་རེ་རོལ་ཐུབ་པར་བྱུང་ན་ཅི་མ་རུང་སྙམ་ནས་ཡོད།